

**Til idrettsklubbene i Kristiansand**

Kristiansand 10.09.2020.

**VEDR. LOKALE AKTIVITETSMIDLER 2020**

Ordningen skal være en grunnstøtte til medlemsbaserte lokale lag og foreninger. Målgruppen er barn(6-12) og ungdom(12-19 år).

Idrettsrådets styre baserer tildelingen på de kriterier som tidligere år er utarbeidet av styret og klubbene. Vi følger samme kriterier som i tildelingene de 10 siste år.

I år skal det fordeles kr 8 178 734 til klubber i Kristiansand.

1. **Hodestøtte**. Vi baserer oss på tall fra idrettsregistreringen. Minimum 40% av totaltildelingen**.** 1/3 til aldersgruppen 6-12 år og 2/3 til 13-19 år.
2. **Allidrett/idrettsskole godkjent av NIF**. Inntil 20% av totaltildelingen.
3. **Spesielle tiltak**. Inntil 40% av totaltildelingen.

Har klubben gjennomført spesielle tiltak for grupper med spesielle behov, f.eks funksjonshemmede, innvandrere, lavterskeltilbud. Også idrettsfritidsordninger(ISF) kan søke tilskudd.

1. **Tilskudd til utdanning/utvikling av kompetanse**. Inntil 10% av totaltildelingen.
2. **Oppstart nye idretter, revitalisering av eksisterende idretter/aktiviteter** Inntil 5% av totaltildelingen
3. **Idrettsrådets frie disposisjon(til klubbene)**. Inntil 5% av totaltildelingen
4. **Minstebeløp** for tildeling settes til kr 1.000.
5. Klubber som ikke har utført medlemsregistreringen til NIF innen fristen, får kun minimumsbeløpet på kr 1.000 dersom de i fjor hadde aktivitet for aldersgruppen 6-19 år.
6. Idrettsrådet innhenter opplysninger om lagenes aktiviteter i form enkelt **opplysningsskjema.**

**Vedlagt ligger opplysningsskjema til utfylling. Send gjerne på mail: geir.thorstensen@idrettsforbundet.no**

Innleveringsfristen er 30. september.

**Idrettsrådet i Kristiansand**

**Geir Thorstensen**

**Daglig leder**